**Тэма. “Галосныя гукі [о], [э] - [а]”. Замацаванне.**

 Мэта: фарміраванне правапісу ў словах літар о, э, а.

 Задачы: прадэманстраваць уменне правільна пісаць словы з літарамі о, э, а; садзейнічаць развіццю вуснага звязнага маўлення дзяцей, памяці, увагі;садзейнічаць выхаванню добразычлівых адносін паміж дзяцьмі у малой групе, эстэтычнага густу .

Ход урока

***I Арганізацыйны момант***

- Празвінеў званок, пачаўся ўрок! Павярніцеся адзін да аднаго, паглядзіце ў вочкі, усміхніцеся. А зараз пакладзіце на далонь усе непрыемныя думкі, дрэнны настрой. Павярніцеся да акна і здзьмуйце ўсё непрыемнае, а ў класе пакіньце толькі добры настрой. А я вам жадаю поспехаў на ўроку.

***II Уступная гутарка***

-          Якая зараз пара года?

-          Якое зімовае свята чакаюць усе дзеці.

-          Так, стары год заканчваецца, хутка пачнецца новы год.Традыцыйна стала сустракаць яго гульнямі і карагодамі, ёлкай і падарункамі, можна шмат убачыць віншавальных плакатаў і газет.

-          А вось некалі адбылася наступная гісторыя. Вучням другіх класаў было заданне стварыць газету да Новага года для ўдзелу ў конкурсе Навагодніх газет.  Але зусім нядаўна быў моцны вецер са снегам, і , калі дзеці неслі навагодняе віншаванне, то дрэннае надвор’е сапсавала газету, засталіся вось гэтыя аркушы паперы.

- І я прапаную зрабіць новую віншавальную газету да Новага года.

***(слайд 1)***

***III Падрыхтоўка рукі да пісьма***

-          Перад вамі таксама аркушы паперы. Правай рукой вазьміце паперу, другую схавайце, паспрабуйце змяць. Пасля разгладзьце дзвюма рукамі. То ж самае зрабіце другой рукой. Пальчыкамі ўтварыце маленькі камячок. Пакладзіце яго ў пенал, ён нам яшчэ спатрэбіцца.

***IV Хвілінка чыстапісання***

***1***

 - Што мы робім на ўроках беларускай мовы? ( Складаем сказы, вучым правілы, пішам, размаўляем, чытаем, працуем у парах, у групах).

-          Пачнем хвілінку чыстапісання. Для чаго? (Гэта работа будзе карыснай справай  для стварэння прыгожай газеты).

***Ж . ЛУД – Ж . ЛУДЫ  (паставіць націск, падкрэсліць)***

***СТР . ХА – СТР . ХІ***

-          Прачытайце першае слова ў слупку. Якой літары не хапае?Чаму?  .Другое прачытайце слова.

-          Разгледзем наступную пару.

-          Якое правіла схавалася ў словах?

-          Запішам літары на радку. (о , э , а. Звярніце ўвагу на  правільнае напісанне авалаў і паўавалаў.

-          А зараз напішам спалучэнне літар ро, ра. Літары спалучаюцца паміж сабой пры дапамозе ніжняга злучння.

-          Якое слова схавалася ў спалучэннях літар?

***ЭООООЭМАРОЗАООООЭЭ (слайд 2)***

-           Утварыце новае слова (МАРОЗНЫ). Утварыце форму множнага ліку (МАРАЗЫ). (Запісаць словы)

-          Якая літара напісана пасля літары р. Чаму?

-          Выберыце слова і складзіце з ім сказ вусна. (Мароз намаляваў на вокнах прыгожыя ўзоры.)

-          Прачытайце сказ, які запісаны на дошцы.

***Беражы нос у вялікі мароз. (слайд 3)***

***-*** Што гэта? (Прыказка).

-          Як вы разумееце прыказку? (Калі выходзім на вуліцу, трэба берагчы сваё здароўе, цёпла апранацца).

V ***Паведамленне тэмы ўрока***

      - Пра якія галосныя ішла размова падчас чыстапісання? (Пра галосныя о, э – а).

 - Якая тэма ўрока ? (Галосныя  гукі о, э – а.)

      - Як вы думаеце чаму будзеце вучыцца на ўроку?( Вучыцца пісаць словы з літарамі о, э – а.)

      - Давайце ўспомнім правіла правапісу літар о,э – а.

 - А што неабходна, каб работа на ўроку была плённай? (Трэба быць уважлівымі, актыўнымі, з павагай адносіцца адзін да аднаго).

2

***V Замацаванне тэмы ўрока***

 -  Прачытайце вочкамі верш “Дзед Мароз”,  які напісаў Янка Журба.

- Чытае вучань.

**Прыйшоў к нам здалёку**

**Дзядуля Мар . з**

**Завеі і х . лад**

**З сабою прынёс.**

**У бель апранае**

**Ён др. вы, кусты,**

**На р . чках, азёрах**

**Будуе м . сты.    (слайд 4)**

-          Пры дапамозе веераў ,  пакажыце якія літары трэба ўставіць замест прапушчаных. Чаму?

***VI Фізкультхвілінка (пад музыку)***

***- Я бачу вучні стаміліся. Давайце адпачнем.***

***VII Рашэнне праектнай задачы***

-          Хто працуе , каб выпусціць газету?

-          Шмат спецыяльнасцей – часу мала. Як арганізаваць нашу работу? Што вы прапануеце? (Працаваць у групах.)

-          Зараз будзем працаваць у групах.

-           Для гэтага нам патрэбны будуць мастакі-афарміцелі, карэктары, карэспандэнты і здымачная група.

-           Хто такія карэспандэнты? (слайд 5) Ваша група будзе карэспандэнтамі.

***1)***       ***Карэспандэнты***

-          Вам неабходна будзе скласці сказ з прапанаваных слоў, уставіць прапушчаныя літары.

**Паважаныя сябры!**

**Сардэчна запрашаем Вас на свята сустрэчы Н о вага года.**

**Вучні 2 “Г” класа**

**2) Мастакі-афарміцелі**

-          Вы будзеце мастакамі-афарміцелямі. Ваша група будзе несці адказнасць за афармленне газеты. Да нас у клас завіталі сняжынкі. Кожная сняжынка схавала слова.

3

Вам патрэбна выбраць тыя сняжынкі і ўпрыгожыць імі газету, на якіх ёсць правіла, над вывучэннем якога мы працуем. (**госці, снег, цукеркі, сосны, год, горка, двары, сыр, дзеці, шары).**

**3)Здымачная група**

**-**Вашай групе неабходна падпісаць малюнкі адпаведнымі словамі і ўставіць прапушчаныя літары ( ***хл . пчык, к . цяня, м . сты, р . чка, д . мы, др . ва).***

**4) Карэктары**

-          Хто такія карэктары?

-          Карэктары будуць выпраўляць памылкі ў віншаванні.

***Д . рагія сябры***

***Віншуем Вас з Н . вым го дам! Жадаем здар . ўя, шчасця,***

***п . спехаў, святочнага настрою!***

***Вучні 2 “Г” класа (слайд)***

***Зрокавая фізкультхвілінка.***Зноў да нас завітала сняжынка.

***Праверка работ груп***

**Ацэньванне работ груп**

**-**Ацаніце работу сваёй групы. Каму бы вы сказалі дзякуй?

**Спісванне віншавання. Самадзнака**

**-**Спішыце тэкст у сшыткі. Ацініце наколькі правільна запісалі словы з літарамі о, э, а.

**Дамашняе заданне**

 Практыкаванне 186, на правіла прыдумаць 5 слоў, скласці 2 сказы,   у якіх былі ўжыты словы на вывучаемае правіла (на выбар).

**Падвядзенне вынікаў урока**

-          Паглядзіце ўважліва на словы, сказы. Над якой мы працавалі тэмай?

-          Якое выкарыстоўвалі правіла?

-          Я лічу мы справіліся з пастаўленай задачай. Якая цудоўная атрымалася газета. Я лічу , што гэта газета абавязкова павінна прымаць удзел у конкурсе “Навагодніх газет”.

**Рэфлексія. Ацэньванне працы дзяцей.**

-          Калі вы заканчваеце ўрок з добрым настроем запрашаю падысці да блакітнага

сумёту (дзе смайлік усміхаецца ) і прымацуйце свае снежкі. Каму на працягу  урока было сумна, прапаную падыйсці да сумнага смайліка і прымацаваць свае снежкі.

-          Урок закончаны. Дзякуй за работу!